ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1950/00

υποβολή: Alexandros Alavanos (GUE/NGL) προς την Επιτροπή

(16 Ιουνίου 2000)

Θέμα: Έγκριση και λειτουργία του Οργανισμού Πληρωμών των ενισχύσεων του ΕΓΤΠΕ στην Ελλάδα

Στην έκθεση του Ελεγκτικού Συνεδρίου για το οικονομικό έτος 1998, αναφέρεται ότι ο ελληνικός Οργανισμός Πληρωμών (ΓΕΔΙΔΑΓΕΠ) που είναι αρμόδιος για τη διαχείριση των ενισχύσεων του Γεωργικού Ταμείου δεν τηρούσε τα κριτήρια έγκρισης και για αυτό το λόγο κινήθηκαν διαδικασίες δημοσιονομικής πειθαρχίας και προσαρμογές στις μηνιαίες προκαταβολές. Η Ελληνική Κυβέρνηση το 1998 προχώρησε στη σύσταση νέου Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (ΟΠΕΚΕΠΕ), καθώς και στη σύσταση Οργανισμού Πιστοποίησης Λογαριασμών.

1. Πώς έχουν μέχρι σήμερα προχωρήσει οι διαδικασίες για την έγκριση του νέου Οργανισμού Πληρωμών (ΟΠΕΚΕΠΕ) και του Οργανισμού Πιστοποίησης Λογαριασμών; Πότε προβλέπεται η έναρξη της λειτουργίας τους;

2. Οπάρχων σήμερα Οργανισμός Πληρωμών (ΓΕΔΙΔΑΓΕΠ) πληροί τα κριτήρια έγκρισης; Έχουν κινηθεί εκ νέου για το 1999 διαδικασίες δημοσιονομικής πειθαρχίας;

Απάντηση του κ. Fischler εξ ονόματος της Επιτροπής

(26 Ιουλίου 2000)

1. Η Επιτροπή είναι ενήμερη ότι πρόκειται να ιδρυθεί στο μέλλον ένας νέος οργανισμός πληρωμών και ένας νέος οργανισμός πιστοποίησης. Εντούτοις, δεν διαθέτει καθόλου πληροφορίες σχετικά με τον χρόνο έναρξης λειτουργίας των νέων οργανισμών. Βάσει της κοινοτικής νομοθεσίας, οι ελληνικές αρχές είναι αρμόδιες για τη σύσταση οργανισμών πληρωμών και οργανισμών πιστοποίησης.

2. Η Επιτροπή δεν είναι πλήρως ικανοποιημένη με την εφαρμογή του ολοκληρωμένου συστήματος διαχείρισης και ελέγχου ή την εφαρμογή των κριτηρίων διαπίστευσης στην Ελλάδα.

Οι διατάξεις δημοσιονομικής πειθαρχίας εφαρμόστηκαν το 1999. Αυτό οδήγησε σε μειώσεις προκαταβολών ύψους 22 900 εκατ. δραχμών (69,5 εκατ.) για μη εφαρμογή του ολοκληρωμένου συστήματος διαχείρισης και ελέγχου και 12 100 εκατ. δραχμών (35,7 εκατ.) για μη τήρηση των κριτηρίων διαπίστευσης.

Θα πρέπει να σημειωθεί, ωστόσο, ότι οι εν λόγω μειώσεις προκαταβολών μπορούν να αναθεωρηθούν προς τα πάνω ή προς τα κάτω, ή ακόμη και να ακυρωθούν, κατά τη διάρκεια της διαδικασίας εκκαθάρισης λογαριασμών.
ΓΡΑΠΤΗ ΕΡΩΤΗΣΗ E-2091/00

υποβολή: Jos Salafranca Snchez-Neyra (PPE-DE) προς την Επιτροπή

(28 Ιουνίου 2000)

Θέμα: Επιστημονική συνεργασία με τις αναπτυσσόμενες χώρες

Στην ανακοίνωση της Επιτροπής Προς έναν ευρωπαϊκό χώρο έρευνας, που έχει ως στόχο να δημιουργήσει μια πραγματική ευρωπαϊκή κοινωνία έρευνας και καινοτομίας, λείπει η αναφορά στην επιστημονική συνεργασία της Ευρωπαϊκής Ένωσης με τις αναπτυσσόμενες χώρες.

Έχονταςπόψη τη σημασία της επιστημονικής συνεργασίας για την προώθηση της εξέλιξης και της ανάπτυξης των αναπτυσσομένων χωρών, ποια είναι η στρατηγική που ακολουθεί η Επιτροπή όσον αφορά την επιστημονική συνεργασία με τις αναπτυσσόμενες χώρες για το Έκτο Πρόγραμμα Πλαίσιο;

Απάντηση του κ. Busquin Εξ ονόματος της Επιτροπής

(27 Ιουλίου 2000)

Η απουσία ρητής αναφοράς στην επιστημονική και τεχνολογική συνεργασία (Ε&T) με τις αναπτυσσόμενες χώρες από την ανακοίνωση της Επιτροπής Προς έναν Ευρωπαϊκό Έρευνητικό Χώρο(1) δεν σηματοδοτεί αλλαγή πολιτικής. Αντανακλά μόνο το γεγονός ότι η εν λόγω ανακοίνωση, όπως συνάγεται από τον τίτλο, εστιάζει σε ζητήματα εντός των γεωγραφικών ορίων της κοινότητας.

Πράγματι, ο σοβαρός όγκος δραστηριοτήτων συνεργασίας Ε&Τ που εκτελείται με τις αναπτυσσόμενες χώρες σε όλα τα προγράμματα-πλαίσιο έρευνας και τεχνολογικής ανάπτυξης (ΕΤΑ)πογραμμίζει τη σημασία που αποδίδεται στη συνεργασία σε θέματα Ε&Τ με την Ασία (ASEM), τη Λατινική Αμερική και Καραϊβική (ALCUE), τη Μεσογειακή εταιρική συνεργασία (διαδικασία της Βαρκελώνης) και την Αφρική (σύνοδος κορυφής του Καΐρου).

Όσον αφορά την προετοιμασία των μελλοντικών ερευνητικών δραστηριοτήτων της Κοινότητας, προετοιμάζεται ένα γενικό έγγραφο προσανατολισμού από την Επιτροπή. Μετά από το εν λόγω έγγραφο, το οποίο θα δοθεί προς συζήτηση στις αρχές του φθινοπώρου, θα ακολουθήσει η επίσημη πρόταση για το 6ο πρόγραμμα-πλαίσιο ΕΤΑ, στις αρχές του 2001.

Η στρατηγική για συνεργασία στον τομέα της Έρευνας και Ανάπτυξης με τις αναπτυσσόμενες χώρες συζητείται εντός του ευρύτερου αυτού πλαισίου.

Κατά την προετοιμασία της συνεργασίας σε θέματα Ε&Τ, η Επιτροπή θα λάβειπόψη την απαραίτητη συμπληρωματική και συνεργειακή χρήση των μέσων που διατίθενται για τις πολιτικές Έρευνας και Τεχνολογικής Ανάπτυξης και εξωτερικών σχέσεων και ειδικότερα για τις πολιτικές που άπτονται των πολιτικών σχέσεων, του εμπορίου και της αναπτυξιακής συνεργασίας.

(1) COM(2000)6 final.
ΓΡΑΠΤΗ ΕΡΩΤΗΣΗ E-2056/00

υποβολή: Adriana Poli Bortone (UEN) προς την Επιτροπή

(27 Ιουνίου 2000)

Θέμα: Παράνομη μετανάστευση από τα Βαλκάνια προς την Puglia

Δεδομένου ότι εδώ και πολλά χρόνια οι ακτές της Puglia αποτελούν τόπο αποβίβασης λαθρομεταναστών που προέρχονται κυρίως από την περιοχή της Βαλκανικής, με ό,τι συνεπάγεται το φαινόμενο αυτό ως προς την εγκληματικότητα (λαθρεμπόριο όπλων, διακίνηση ναρκωτικών και εξάπλωση της πορνείας), την ασφάλεια και την οικονομική ζωή (ο τουρισμός πλήττεται σοβαρά),

ότι η μεταφορά γίνεται με οποιοδήποτε πρόχειρο μέσο, όπως φουσκωτά και επισφαλείς βάρκες, με τεράστιο κίνδυνο για τους μεταφορείς και τους μεταφερόμενους (κυρίως γυναίκες και παιδιά),

μπορεί η Επιτροπή να ανακοινώσει αν σκοπεύει να ενισχύσει τιςπηρεσίες θαλάσσιων και αεροπορικών μεταφορών μεταξύ της Puglia και των ευρωπαϊκών χωρών, ιδίως των Βαλκανικών, ώστε να συμβάλει, μεταξύ των άλλων, στον περιορισμό του φαινομένου της παράνομης μεταφοράς λαθρομεταναστών;

Απάντηση του κ. Vitorino εξ ονόματος της Επιτροπής

(19 Σεπτεμβρίου 2000)

Η Επιτροπή θα ήθελε να τονίσει ότιπό την επιφύλαξη του άρθρου 80 (2) (πρώην άρθρο 84) της συνθήκης ΕΚ, εναπόκειται στις ιταλικές αρχές και όχι την Επιτροπή να αποφασίσει για την επέκταση των θαλάσσιων και αεροπορικών μεταφορών μεταξύ της Puglia και των βαλκανικών κρατών.

Επίσης, όσον αφορά την λαθραία μετανάστευση από τα Βαλκάνια στην Puglia, η Επιτροπή είναι της γνώμης ότι δεν οφείλεται στην έλλειψη επαρκών μεταφορικών μέσων το γεγονός ότι τόσοι πολλοί μετανάστες αποφασίζουν να χρησιμοποιήσουν το δίκτυο οργανωμένου εγκλήματος για να αποβιβασθούν λαθραία, κάτω από επικίνδυνες συνθήκες, στις ακτές της Puglia.

Αντίστοιχα, η Επιτροπή δεν προτίθεται να προτείνει να επεκταθούν οι αεροπορικές και θαλάσσιες μεταφορικέςπηρεσίες μεταξύ της Puglia και των βαλκανικών χωρών.
ΓΡΑΠΤΗ ΕΡΩΤΗΣΗ E-0487/00

υποβολή: Jens-Peter Bonde (EDD) προς την Επιτροπή

(24 Φεβρουαρίου 2000)

Θέμα: Επιτροπολογία

Πόσες συνεδριάσεις έχουν διεξαχθεί το 1998 και 1999 αντιστοίχως τις οποίες χρηματοδότησε εξ ολοκλήρου ή εν μέρει η Επιτροπή στις ακόλουθες κατηγορίες:

- συνεδριάσεις με τη συμμετοχή λιγότερων των 6 εμπειρογνωμόνων

- μεμονωμένες συναντήσεις

- κοινές επιτροπές με τη συμμετοχή κρατών που δεν είναι μέλη

- επιτροπές COST

Μπορεί η Επιτροπή να παράσχει επίσης πλήρη κατάλογο όλων των συμμετεχόντων στους οποίους έχει καταβληθεί αποζημίωση για έξοδα ταξιδιού;

Μπορεί η Επιτροπή να παράσχει επίσης ανάλογο συνοπτικό πίνακα για τις 385 και 366 επιτροπές που συνεδρίασαν το 1998 και 1999 αντιστοίχως, και, τέλος, για τις 376 και 381 προσωρινές ομάδες εμπειρογνωμόνων που συνεδρίασαν το 1998 και 1999;

Απάντηση του κ. Prodi εκ μέρους της Επιτροπής

(30 Ιουνίου 2000)

Το αξιότιμο μέλος του Κοινοβουλίου έθεσε πολλές ερωτήσεις σχετικά με τον αριθμό των συνεδριάσεων που διοργανώθηκαν κατά τη διάρκεια των ετών 1998 και 1999 και οι οποίες χρηματοδοτήθηκαν πλήρως ή εν μέρει από την Επιτροπή, σε πολλές κατηγορίες.

Όσον αφορά τις επιτροπές και τις ομάδες εργασίας, η Ευρωπαϊκή Επιτροπή έχει ήδη αποστείλει στον αξιότιμο βουλευτή κατάλογο με τις συνεδριάσεις όλων των επιτροπών που έγιναν κατά τη διάρκεια του έτους 1997, σε απάντηση της γραπτής επερώτησης, αριθ. P-2282/99(1), που είχεποβάλει. Η Ευρωπαϊκή Επιτροπή θα προσθέσει στον κατάλογο αυτό και τα στοιχεία για το 1998, τα οποία είναι αυτή τη στιγμή τα πιο πρόσφατα διαθέσιμα.

Όσον αφορά τις μικτές επιτροπές με κράτη που δεν είναι μέλη της ΕΕ και τις επιτροπές του COST στον τομέα της έρευνας, η Επιτροπή ελέγχει τα σχετικά στοιχεία στους εν λόγω τομείς της πολιτικής και θα τα αποστείλει στον αξιότιμο βουλευτή αμέσως μόλις αυτά είναι διαθέσιμα.

Η εξακρίβωση του αριθμού των συνεδριάσεων στις οποίες συμμετείχαν λιγότεροι από έξι εμπειρογνώμονες καθώς και όλων των χωριστών ρυθμίσεων, θα απαιτήσει μια μακροχρόνια και δαπανηρή έρευνα κατά περίπτωση, την οποία η Ευρωπαϊκή Επιτροπή αδυνατεί προς το παρόν να διενεργήσει, λόγω άλλων προτεραιοτήτων.

Το ίδιο ισχύει και για το αίτημα του αξιότιμου βουλευτή, σχετικά με τηνποβολή ενός πλήρους καταλόγου με τους συμμετέχοντες σε συνεδριάσεις για τις οποίες έγινε επιστροφή των δαπανών ταξιδίου. Εξάλλου, τα ονόματα συμμετεχόντων που δεν είχαν διοριστεί προσωπικά ως μέλη, πρέπει να θεωρηθούν προσωπικά δεδομένα, στο πνεύμα της οδηγίας 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(2). Έτσι, δυνάμει του άρθρου 7 α) της οδηγίας, το πρόσωπο στο οποίο αναφέρονται τα δεδομένα πρέπει να δώσει τη ρητή συγκατάθεσή του για την αποκάλυψη των ονομάτων. Αυτό θα απαιτούσε πολυάριθμες μεμονωμένες διαδικασίες, προκειμένου να ληφθεί η συγκατάθεση των πολλών χιλιάδων ατόμων που συμμετείχαν σε αυτές τις συνεδριάσεις.

(1) ΕΕ C 219 E της 1.8.2000, σελ. 138.

(2) ΕΕ L 281 της 23.11.1995.
ΓΡΑΠΤΗ ΕΡΩΤΗΣΗ E-1291/00

υποβολή: Camilo Nogueira Romn (Verts/ALE) προς την Επιτροπή

(19 Απριλίου 2000)

Θέμα: Σχέδιο κατασκευής μιας μονάδας βιολογικού καθαρισμού στο Gondomar, στα πλαίσια του ολοκληρωμένου σχεδίου εξυγίανσης της λιμνοθάλασσας του Vigo, που χρηματοδοτείται από το Ταμείο Συνοχής

Η απόφαση της Επιτροπής για την χρηματοδότηση, από το Ταμείο Συνοχής, του συνόλου των ολοκληρωμένων σχεδίων καθαρισμού της λιμνοθάλασσας του Vigo της Γαλικίας (απόφαση της Επιτροπής αριθ. 95/11/61/035) προβλέπει, σε μια από τις παραγράφους της, συγκεκριμένη δράση για τον ολοκληρωμένο καθαρισμό του Gondomar και του ποταμού Minor. Το ειδικό αυτό σχέδιο στοίχισε συνολικά 4 836 036 Ecu. Για την περίπτωση του Gondomar, το πρώτο στάδιο αφορούσε την κατασκευή μιας μονάδας βιολογικού καθαρισμού και αρκετών συλλεκτών, τα έργα κατασκευής των οποίων έχουν ολοκληρωθεί, ενώ η μονάδα δεν έχει ακόμα τεθεί επίσημα σε λειτουργία. Το σχέδιο έδωσε αφορμή σε μεγάλες διενέξεις στην τοπική κοινότητα ενώπήρξε και αντικείμενο καταγγελίας στον τοπικό διαμεσολαβητή για τη Γαλικία. Η μονάδα κατασκευάστηκε σε ιδιωτική έκταση η οποία ανήκει σε έναν μόνον ιδιοκτήτη, ενώ η σύμβαση αγοράς συνετάγη με μυστικό και παράτυπο τρόπο. Εξάλλου, όπως προκύπτει, η δοσοληψίαπήρξε ιδιαίτερα επικερδής για τον ιδιοκτήτη ο οποίοςπέβαλε τώρα αίτηση για τον επαναχαρακτηρισμό των εκτάσεων με στόχο τις χρησιμοποιήσεις για οικιστική ανάπτυξη. Επιπροσθέτως, η οδός που δίνει πρόσβαση στην μονάδα (σύνδεση της οδού Ramallosa-Gondomar με την ενορία Dornas του δήμου Gondomar) διασχίζει την ιδιοκτησία του ιδίου προσώπου και επειδή δεν έχει ακόμη ολοκληρωθεί, η μονάδα είναι απροσπέλαστη.

Θα μπορούσε άραγε η Επιτροπή να ζητήσει την διερεύνηση των προαναφερθέντων γεγονότων καθώς και την αξιολόγηση και την παρακολούθηση αυτού του σχεδίου, που έχει παραλύσει εδώ και αρκετό καιρό και το οποίο φαίνεται να παρουσιάζει επιχειρησιακές παρατυπίες;

Συμπληρωματική απάντηση του κ. Barnier εξ ονόματος της Επιτροπής

(26 Ιουλίου 2000)

Σύμφωνα με τις πληροφορίες που παρείχαν οι ισπανικές αρχές, τα έργα κατασκευής του σταθμού καθαρισμού της Gondomar έχουν τελειώσει από τον Φεβρουάριο 2000 και σήμερα πραγματοποιούνται τα έργα του σταδίου δοκιμής και εκτέλεσης. Η θέση αυτού του σταθμού επιλέγει μετά από τεχνικές μελέτες που πραγματοποιήθηκαν πριν την εκτέλεσή του. Τα εδάφη ετέθησαν στη διάθεση του αυτόνομου οργανισμού Augas de Galicias, που είναιπεύθυνος για το έργο, από το δημαρχείο της Gondomar.

Η Επιτροπή δεν προτίθεται να προβεί σήμερα σε ειδική έρευνα σχετικά με το σχέδιο αυτό. Υπενθυμίζει ωστόσο στο Αξιότιμο Μέλος του Κοινοβουλίου ότι η εποπτεία των έργων που χρηματοδοτήθηκαν από το ταμείο συνοχής εξασφαλίζεται από μια επιτροπή παρακολούθησης η οποία συνεδριάζει δύο φορές το χρόνο. Δεν θα παραλείψει να ελέγξει το εν λόγω έργο στο πλαίσιο της επιτροπής αυτής.
ΓΡΑΠΤΗ ΕΡΩΤΗΣΗ P-1838/00

υποβολή: Jan Mulder (ELDR) προς την Επιτροπή

(31 Μαΐου 2000)

Θέμα: Εκπρόσωποι κρατών της Κεντρικής και Ανατολικής Ευρώπης παρακολουθούν συνεδριάσεις επιστημονικών επιτροπών και επιτροπών διαχείρισης για κτηνιατρικά και φυτοϋγειονομικά θέματα

Ένα από τα προβλήματα που θα δημιουργήσουν δυσχέρειες κατά την μελλοντική ένταξη των χωρών της Κεντρικής και Ανατολικής Ευρώπης είναι και εκείνο που αφορά εάν και με ποιόν τρόπο οι χώρες αυτές θα πληρούν τις απαιτήσεις των ισχυουσών κανονιστικών διατάξεων της ευρωπαϊκής νομοθεσίας.

Δεν φρονεί η Επιτροπή ότι είναι ευκταίο όπως εκπρόσωποι αυτών των χωρών ΚΑΕ παρακολουθούν ως παρατηρητές τις συνεδριάσεις των σχετικών επιτροπών. Προτίθεται η Επιτροπή να προβεί στα σχετικά προς το σκοπό αυτό διαβήματα;

Απάντηση του κ. Byrne εξ ονόματος της Ευρωπαϊκής Επιτροπής

(17 Ιουλίου 2000)

Η παρακολούθηση των συνεδριάσεων των επιστημονικών επιτροπών περιορίζεται στα μέλη της κάθε επιτροπής και στουςπαλλήλους της Ευρωπαϊκή Επιτροπής. Οι εκπρόσωποι των κυβερνήσεων των κρατών μελών και των ομάδων συμφερόντων δεν παρακολουθούν ποτέ τις συνεδριάσεις των εν λόγω επιτροπών, προκειμένου να εξασφαλίζεται η ανεξαρτησία των τελευταίων.

Συνεπώς, για τον ίδιο λόγο της ανεξαρτησίας των επιτροπών, οι εκπρόσωποι των κυβερνήσεων των χωρών της Κεντρικής και της Ανατολικής Ευρώπης δεν έχουν το δικαίωμα να παρακολουθούν τις εν λόγω συνεδριάσεις.

Ωστόσο, η συμμετοχή ως μέλος στις επιστημονικές επιτροπές δεν περιορίζεται σε επιστήμονες που είναιπήκοοι της Ένωσης. Συνεπώς, μπορούν ναποβάλουν αίτηση συμμετοχής και, ενδεχομένως, να επιλεγούν επιστήμονες από τρίτες χώρες.

Εκπρόσωποι των 13ποψήφιων χωρών μπορούν να μετέχουν, ως παρατηρητές και για θέματα που τους αφορούν, σε διαχειριστικές επιτροπέςπεύθυνες για την παρακολούθηση των κοινοτικών προγραμμάτων στα οποία συμμετέχουν οι εν λόγω χώρες και στα οποία έχουν συνεισφέρει οικονομικώς.

Για άλλα ζητήματα, ιδιαίτερα την εφαρμογή της κοινοτικής νομοθεσίας, το Συμβούλιο Σύνδεσης (που αποτελείται, αφενός, από εκπροσώπους της Κοινότητας και των κρατών μελών της και, αφετέρου, από εκπροσώπους κάθεποψήφιας χώρας) πρέπει να διαπιστώσει σε ποιο βαθμό το κοινοτικό κεκτημένο έχει όχι απλώς μεταφερθεί στην εσωτερική έννομη τάξη τωνποψηφίων χωρών, αλλά και εφαρμόζεται στην πράξη. Βάσει της δήλωσης αυτής η Επιτροπή θα αποφασίσει για τη συμμετοχή τους εξετάζοντας κάθε περίπτωση χωριστά.

Εντωμεταξύ η Επιτροπή θα ενημερώνει τιςποψήφιες χώρες για τις σημαντικότερες εξελίξεις στις τακτικές συνεδριάσεις που πραγματοποιούνται στο πλαίσιο της προενταξιακής στρατηγικής.
ΓΡΑΠΤΗ ΕΡΩΤΗΣΗ E-1151/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το λευκό βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύτηκε το λευκό βιβλίο για την ασφάλεια των τροφίμων (COM(1999)719). Το Κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το Κεφάλαιο 5 αφορά το νομοθετικό πλαίσιο για την ασφάλεια των τροφίμων.

Οι κανόνες για τα πρόσθετα τροφίμων και τις αρωματικές ουσίες στα τρόφιμα πρέπει σύμφωνα με την Επιτροπή να τροποποιηθούν από διάφορες απόψεις. Πρώτον, θέλει η Επιτροπή να διατηρήσει την αρμοδιότητα για τον κοινοτικό κατάλογο εγκεκριμένων προσθέτων. Το καθεστώς των ενζύμων πρέπει να διασαφηνιστεί. Δεύτερον, πρέπει να ενημερωθούν οι κατάλογοι με τις χρωστικές ουσίες, τις γλυκαντικές ουσίες και τα άλλα πρόσθετα. Τρίτον, απαιτείται μια τροποποίηση των κριτηρίων καθαρότητας για τα πρόσθετα τροφίμων, για τις χρωστικές ουσίες και για τα άλλα πρόσθετα.

Πρέπει να οριστούν σωστά κριτήρια καθαρότητας για τα πρόσθετα τροφίμων που παράγονται από νέες πηγές. Η Επιτροπή θα δημοσιεύσει έκθεση για την πρόσληψη των προσθέτων των τροφίμων. Απαιτείται έρευνα για τα τοξικολογικά αποτελέσματα των συστατικών ουσιών που εκ φύσεως ανευρίσκονται στις αρωματικές ουσίες. Η Επιτροπή θα ενημερώσει τον κατάλογο των αρωματικών ουσιών, θα καταρτίσει ένα πρόγραμμα για την αξιολόγησή τους και θα εκδόσει κατάλογο με τα πρόσθετα που επιτρέπεται να χρησιμοποιούνται στις αρωματικές ουσίες.

1. Γιατί η Επιτροπή δεν θέλει να εφαρμόσει άλλο τη διαδικασία συναπόφασης στους τομείς των γλυκαντικών, των χρωστικών και των λοιπών πρόσθετων ουσιών; Δεν παραβιάζεται έτσι το δημοκρατικό δικαίωμα του Ευρωπαϊκού Κοινοβουλίου να συμμετέχει στη λήψη αποφάσεων;

2. Με ποιόν τρόπο θέλει η Επιτροπή να αλλάξει το καθεστώς των ενζύμων;

3. Θα αλλάξουν οι προϋποθέσεις για τα εγκεκριμένα πρόσθετα; Και προτίθεται η Επιτροπή να προτείνει άλλα κριτήρια καθαρότητας για τα πρόσθετα που παράγονται από νέες πηγές;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 και E-1162/00

(9 Ιουνίου 2000)

Τα θέματα που έθεσε ο κ. ευρωβουλευτής μελετώνται με σκοπό την προώθηση προτάσεων νομοθεσίας σύμφωνα με το χρονοδιάγραμμα που καθορίζεται στο Λευκό Βιβλίο για την Ασφάλεια των Τροφίμων.

Δεν θα ήταν σκόπιμο σ’ αυτό το στάδιο να επισπευσθεί η συζήτηση των λεπτομερειών κάθε πρότασης.
ΓΡΑΠΤΗ ΕΡΩΤΗΣΗ E-2491/00

υποβολή: Raffaele Costa (PPE-DE) προς την Επιτροπή

(24 Ιουλίου 2000)

Θέμα: Συνθήκες στις φυλακές

Ποιά είναι η γνώμη της Επιτροπής για την κατάσταση στις ιταλικές φυλακές σε σχέση με τα δικαιώματα των πολιτών;

Απάντηση του κ. Vitorino εξ ονόματος της Επιτροπής

(19 Σεπτεμβρίου 2000)

Η Επιτροπή δεν είνα δυστυχώς σε θέση να απαντήσει στην ερώτηση διότι δε διαθέτει επαρκείς πληροφορίες.
ΓΡΑΠΤΗ ΕΡΩΤΗΣΗ P-2159/00

υποβολή: Richard Howitt (PSE) προς την Επιτροπή

(22 Ιουνίου 2000)

Θέμα: Αίτηση χορήγησης φοιτητικών δανείων

Η παρούσα ερώτησηποβάλλεται με αφορμή την ερώτηση δύο ψηφοφόρων μου, του κ. και της κ. Grief, πρώην κατοίκων του Kings Lynn, Norfolk, που σήμερα διαμένουν στην Ισπανία, όσον αφορά τους δύο γιους τους Anthony και Jonathan (ηλικίας 19 ετών).

Ο Anthony και ο Jonathan κατοικούσαν στην ανωτέρω διεύθυνση στο Norfolk από τις 3.11.81 μέχρι τις 13.08.90 και στη συνέχεια μετακόμισαν με τους γονείς τους στην Ισπανία όπου έμειναν μέχρι τις 03.09.98 που επέστρεψαν στο Kings Lynn για να μείνουν με άλλα μέλη της οικογένειας και από τότε κατοικούν στην διεύθυνση αυτή. Διέμειναν συνεπώς στην Ισπανία με τους γονείς τους επί 8 χρόνια. Υπάρχει κάποιο στοιχείο στη νομοθεσία της ΕΕ, για το οποίο είναι ενήμερη η Επιτροπή, που θα μπορούσε να θίξει το δικαίωμα αυτών των φοιτητών να λάβουν φοιτητικό δάνειο από το Ηνωμένο Βασίλειο για να συνεχίσουν τις σπουδές τους στην ανώτατη εκπαίδευση;

Απάντηση της κας Reding εξ ονόματος της Επιτροπής

(27 Ιουλίου 2000)

Σε αυτό το στάδιο ανάπτυξης του κοινοτικού δικαίου, τα κράτη μέλη είναι αρμόδια για τον καθορισμό των τρόπων παροχής φοιτητικήςποστήριξης (υποτροφίες, φοιτητικά δάνεια ή οποιαδήποτε άλλη μορφή οικονομικής ενίσχυσης). Ωστόσο, πρέπει να τηρούν την αρχή της ίσης μεταχείρισης που συνεπάγεται ότι το πανεπιστήμιο ή το κολέγιο όπου επιθυμεί να σπουδάσει ένας πολίτης της Ένωσης πρέπει να τον δεχτεί με τους ίδιους όρους που ισχύουν για τους ημεδαπούς. Συνεπώς, εάν χορηγείταιποτροφία για την κάλυψη διδάκτρων σε ημεδαπούς ενός κράτους μέλους όπου επιθυμεί να σπουδάσει πολίτης άλλου κράτους μέλους, θα πρέπει να έχει και αυτός το ίδιο δικαίωμα. Ωστόσο, η αρχή της ίσης μεταχείρισης όπως ερμηνεύεται από τη Νομολογία του Δικαστηρίου δεν εφαρμόζεται στην παροχήποστήριξης για τα βασικά έξοδα διαβίωσης και (στην περίπτωση του Ηνωμένου Βασιλείου) σεποτροφίες, σε φοιτητικά δάνεια και σε άλλεςποτροφίες που βοηθούν τους φοιτητές

να καλύψουν τα καθημερινά έξοδα διαβίωσης, εκτός εάν ο φοιτητής είναι παράλληλα διακινούμενος εργαζόμενος ή μέλος της οικογένειας διακινούμενου εργαζομένου. Πρέπει να σημειωθεί ότι, σύμφωνα με το ισχύον κοινοτικό δίκαιο, οι διακινούμενοι εργαζόμενοι και τα μέλη των οικογενειών τους έχουν ευρύτερα δικαιώματα στο κράτος μέλοςποδοχής από τουςπόλοιπους φοιτητές της ΕΕ, ιδίως όσον αφορά τα κοινωνικά δικαιώματα.

Ωστόσο, ο κ. βουλευτής δεν έχει παράσχει αρκετές πληροφορίες ώστε να εξακριβώσει η Επιτροπή εάν ο κ. και η κ. Grief ή τα παιδιά τους έχουν δικαιώματα ως διακινούμενοι εργαζόμενοι σύμφωνα με το κοινοτικό δίκαιο.
ΓΡΑΠΤΗ ΕΡΩΤΗΣΗ E-0445/00

υποβολή: Bernd Lange (PSE) προς την Επιτροπή

(24 Φεβρουαρίου 2000)

Θέμα: Ινστιτούτο για την ποιότητα του αέρα

Το Health Effects Institute (HEI) ιδρύθηκε στις ΗΠΑ για την αξιολόγηση των προβλημάτων που έχουν σχέση ιδιαίτερα με την ποιότητα του αέρα και τις πιθανές επιπτώσεις του στηνγεία του ανθρώπου. Το Ινστιτούτο αυτό χρηματοδοτείται κατά 50 % από την Υπηρεσία Προστασίας του Περιβάλλοντος των ΗΠΑ (Environmental Protection Agency) και κατά τοπόλοιπο 50 % από την βιομηχανία. Οι αναλύσεις του HEI αποτελούν πολύ καλή βάση για ανεξάρτητη λήψη αποφάσεων.

Πώς αξιολογεί η Επιτροπή το έργο του Health Effects Institute στις ΗΠΑ;

Σκέφτεται μήπως η Επιτροπή να ιδρύσει παρόμοιο ινστιτούτο στην Ευρώπη; Έχουν ληφθεί μέτρα προς την κατεύθυνση αυτή;

Απάντηση της κας Wallstrm εξ ονόματος της Επιτροπής

(7 Απριλίου 2000)

Η Επιτροπή είναι ενήμερη για τις εργασίες του Ινστιτούτου Μελέτης των Αποτελεσμάτων στην Υγεία. Η έρευνα και οιπόλοιπες εργασίες που οργανώθηκαν από το Ινστιτούτο αποτέλεσαν σημαντική συμβολή στις πρόσφατες αναλύσεις επί των κινδύνων της ρύπανσης του αέρα στηνγεία του ανθρώπου της Υπηρεσίας Προστασίας του Περιβάλλοντος των Ηνωμένων Πολιτειών. Τα συγκεκριμένα αποτελέσματα του ινστιτούτου ελήφθησαν επίσηςπόψη από την Παγκόσμια Οργάνωση Υγείας και από τα κράτη μέλη σε παρόμοιες εργασίες στην Ευρώπη.

Επί του παρόντος, η Επιτροπή εκπονεί σχέδια για ένα νέο ολοκληρωμένο πρόγραμμα για καθαρό αέρα. Προτίθεται ναποβάλει μια πρώτη έκθεση σχετικά με το πρόγραμμα το 2004, καλύπτοντας τους κινδύνους για τηνγεία και το περιβάλλον, καθώς και οιαδήποτε περαιτέρω δράση η οποία θα έπρεπε να αναληφθεί προκειμένου να μειωθούν οι εν λόγω κίνδυνοι. Η Επιτροπή έχει προσλάβει συμβούλους για να παράσχουν συμβουλές επί των οργανωτικών πτυχών του προγράμματος. Η Επιτροπή θα εξετάσει ένα φάσμα επιλογών, όπου συμπεριλαμβάνονται οι επιλογές σχετικά με τον τρόπο με τον οποίο μπορούν να αποκτηθούν πληροφορίες για τις επιπτώσεις στηνγεία,πό το φως των αποτελεσμάτων, περί τα τέλη του τρέχοντος έτους.